

**OBJAVA ZA MEDIJE**

**BESPLATNA RAZMJENA UDŽBENIKA U SUBOTU 29.8.2015. OD 10 DO 12 SATI**

Bliži se nova školska godina a s njom i nabavka novih udžbenika za osnovnoškolce i srednjoškolce. Cijena paketa udžbenika za prvi razred osnovne škole kreće se od 650 do 767 kuna a za osmi razred cijena seže i do 1570 kuna.

Nakon brojnih upita zainteresiranih roditelja osnovnoškolaca i srednjoškolaca, odlučili smo organizirati razmjenu udžbenika za osnovne i srednje škole kao nekomercijalni događaj u kojemu ćemo roditeljima omogućiti besplatnu razmjenu udžbenika, bez ikakve naknade ili zarade. Svrha ovog događaja je pomoć djeci i roditeljima koji su prisiljeni izdvojiti znatnu svotu za nove udžbenike a često to nisu u mogućnosti.

**Razmjena je organizirana u subotu 29.8.2015. od 10 do 12 sati na centralnom dijelu Trga Ivana Pavla II.**

Ovaj događaj omogućili su Grad Zaprešić i Komunalno Zaprešić.

Molimo prenesite navedenu vijest putem svog medija.

Srdačan pozdrav,

Katarina Prpić

*katarina.prpic@zapad.tv*

*Televizija Zapad*

*+385 99 203 2678*